Bómmerig

Bómmerig (Nederlands: Bommerig) ies 'n buurtsjap van Mechele in de gemeinte Gulpe-Wittem in 't heuvelland van Zuud Limburg.
In de 16e ièw weurt 't Bamberg geneump. Bam zou 'n verbastering zin van ban, dat same mèt berg de aan de gemeinsjap toebehuèrende berg zou beteikene. 't Woord berg in de naam wies op de heuvelechtige situering, hie bove de Geul en de Klitserbeek. 

't Gehuch, gelege aan de weeg van Mechele nao Camerig, besjteit oet óngevaer 40 häöf en hoezer mèt 110 inweunersj. Diverse daovan zint in vakwerk opgetrokke. 'n Gedeilte haet noe vakantiebesjtumming.

Tege de Elzetterbösj ('n gedeilte van de Vielenerbösj (Nederlands: Vijlenerbos) liek 'n geboew, dat oats 'n kloaster van de patersj Redemptoriste en hoes van de Emmaus-bewaeging ies gewaes.

Categorie:Gulpe-Wittem
Categorie:Gehuchte in Nederlands Limburg